**Gyöngyös Városi Önkormányzat Képviselő-testületének hatáskörében eljáró**

**Gyöngyös Város Polgármestere**

**15/2020. (V.28.) önkormányzati rendelete**

**a helyi kitüntetések alapításáról és adományozásának rendjéről szóló**

**7/2015.(II.27.) önkormányzati rendelet módosításáról\***

**A Gyöngyös Városi Önkormányzat Képviselő-testületének hatáskörében eljáró Gyöngyös Város Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§. (4) bekezdésében meghatározott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el.**

1. **§**

**A Gyöngyös Városi Önkormányzat Képviselő-testületének a helyi kitüntetések alapításáról és adományozásának rendjéről szóló 7/2015. (II.27.) önkormányzati rendelet 34. §-a az alábbi (4a) bekezdéssel egészül ki:**

**„(4a) A „Pro Civitate”, a „Gyöngyös Város Érdemes Pedagógusa”, a „Gyöngyös Város Egészségügyéért”, a „Gyöngyösi Fiatalok a Tudásért”, a „Gyöngyösi Fiatalok a Művészetekért”, és a „Gyöngyösi Fiatalok a Közösségért” kitüntetések átadására 2020. évben az augusztus 20-i városi ünnepség keretében kerül sor.”**

1. **§**

**E rendelet a kihirdetését követő napon lép hatályba, és 2020. augusztus 21-én hatályát veszti.**

 **Hiesz György Dr. Kozma Katalin**

 **polgármester jegyző**

***\* A rendeletet Gyöngyös Város Polgármestere fogadta el 2020. május 27-én.***